en en en en en en en en en en es en en en gu de en gu en gu gu en gu en gu en en en gu en gu gu en gu gu en gu en gu gu en gu gu en gu gu en gu en gu gu en gu en gu en gu en gu gu en gu en gu en gu gu en gu en gu en en en gu gu en gu en gu en gu gu en en en en en en tl en en en en en en
the journey from being total strangers to a happily married couple of Anil and Tina- m.divyabhaskar.co.in
પહેલી મુલાકાતમાં ટીનાની સાડી પર અટકી હતી અનિલ અંબાણીની નજર!
Divyabhaskar.com | Jun 02,2017 3:10 PM IST
લાઇફસ્ટાઇલ ડેસ્કઃ આખા વિશ્વને 'અંબાણી' પરિવાર વિશે ખ્યાલ છે. બોલિવૂડ એક્ટ્રેસ Tina Munimને આ નામ કે જાહોજહાલીની કોઇ પરવા નહોતી, ખાસ કરીને જ્યારે તે પ્રથમ વખત Anil Ambaniને મળી. Anil Ambani, Reliance groupના વારસદારમાંથી એક છે. આ બંને વ્યક્તિત્વનો ઉછેર ગુજરાતી પરિવારમાં થયો છે, ટીનાનો પરિવાર પરંપરાગત નહતો, જ્યારે અનિલનો પરિવાર થોડો રૂઢીચુસ્ત હતો.
બંને પક્ષે સેલિબ્રિટી સ્ટેટ્સ હોવાના કારણે એક વિચાર એવો પણ આવે કે, આ કપલની લવસ્ટોરીમાં કોઇ ખાસ વાત થઇ નહીં હોય. પણ હકીકતે, એકબીજાંથી તદ્દન અજાણ વ્યક્તિત્વથી લઇને હેપ્પી મેરિડ કપલ સુધીની મુસાફરી અનિલ અને ટીના માટે સરળ નહતી. ટીનાને મનાવવાની મહેનતથી લઇને પરિવારની નારાજગી, ચાર વર્ષ સુધીના અબોલા અને ટીનાની મમ્મીને ધમકી સુધી વિશ્વના સુંદર કપલમાંથી એક ગણાતા ટીના અને અનિલની લવસ્ટોરીમાં અનેક ઉતાર-ચઢાવ જોવા મળે છે.
આગળની સ્લાઇડ્સમાં જાણો, એકબીજાંને પહેલીવાર કેવી રીતે મળ્યા હતા અનિલ અને ટીના...
(Relationship Gujarati News) સાથે જોડાયેલા અન્ય (Lifestyle Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: the journey from being total strangers to a happily married couple of Anil and Tina
(Read News in Gujarati from Divya Bhaskar)
Tina Munimને આ નામ કે જાહોજહાલીની કોઇ પરવા નહોતી
અનિલની નજર માત્ર ટીનાની સાડી પર જ હતી
અનિલ અંબાણીએ ટીના મુનિમને પહેલીવાર એક લગ્નમાં જોઇ હતી. આ બંનેના મનમાં એકબીજાંને જોઇને ‘love at first sight’ની કોઇ ફિલિંગ નહતી. વળી, સૌથી નવાઇની વાત એ હતી કે, અનિલની નજર માત્ર ટીનાની સાડી પર જ હતી. કારણ કે, આખા લગ્ન સમારંભમાં ટીના સિવાય કોઇએ કાળા રંગની સાડી નહોતી પહેરી. બીજી વખત આ બંને Philadelphiaમાં મળ્યા હતા. કોઇએ અનિલની ઓળખાણ ટીના સાથે કરાવી અને તેઓએ ટીનાને બહાર કોફી પર મળવાનું આમંત્રણ આપ્યું. ફિલ્મ ઇન્ડસ્ટ્રીમાંથી આવતી પર્સનાલિટી હોવાના કારણે તે અજાણ્યા પુરૂષોએ આ પ્રકારે આપેલા કોફીના આમંત્રણને તે હળવાશથી લેવા માટે ટેવાયેલી હતી. તેથી જ તેણે અનિલની આ ઓફરને સહજતાથી નકારી દીધી.
ટીનાના અંગત અને પ્રોફેશનલ જીવનમાં તે સમયે મુશ્કેલીઓ ચાલી રહી હતી
ટીનાએ અનિલની ઓફર ઠુકરાવ્યા બાદ આ સ્ટોરીનો અંત ના આવ્યો. આ બંને 1986માં ફરીથી મળ્યા. ટીનાની પિતરાઇ બહેન ઇચ્છતી હતી કે, તે આ 'ગુજરાતી' યુવકને મળે. ટીનાના અંગત અને પ્રોફેશનલ જીવનમાં તે સમયે મુશ્કેલીઓ ચાલી રહી હતી. તેથી તેણે અનિલને મળવાની તૈયારી તો બતાવી, પણ સતત મળવાની તારીખને ટાળ્યા કરતી હતી. આખરે આ બંને એક દિવસ મળ્યા અને તે દિવસ આ કપલની લાઇફનો ટર્નિંગ પોઇન્ટ સાબિત થયો.
કેવી રહી અનિલ-ટીના અંબાણીની ફર્સ્ટ મીટિંગ, જાણવા માટે આગળની સ્લાઇડ્સ પર ક્લિક કરો...
કેવી રીતે પરિવાર જ ટીના અને અનિલ અંબાણી માટે બન્યો વિલન?
એક પ્રખ્યાત ટૉક શોમાં ટીનાએ તેની ફર્સ્ટ મીટિંગ વિશે જણાવ્યું કે, 'જ્યારે પહેલીવાર હું અનિલને મળી, ત્યારે મને તેની સાદગી પસંદ આવી. હું ફિલ્મી કરિયર દરમિયાન અનેક પુરુષોને મળી હોઇશ, પણ અનિલ એમાં સૌથી અલગ હતો. અમારી ભાષા એકસરખી હતી, મતલબ કે અમારો ઉછેર એક સરખી પદ્ધતિથી થયો હતો.'
આ જ શોમાં અનિલે પોતાની પ્રથમ મુલાકાત વિશે જણાવ્યું કે, 'જ્યારે તમે કોઇ ફિલ્મી માહોલમાંથી આવતા વ્યક્તિને મળો ત્યારે તેમના વ્યક્તિત્વ કે અમુક વર્તન પ્રત્યે તમે પૂર્વગ્રહો બાંધીને રાખ્યા જ હોય. હું ઇન્ડસ્ટ્રીમાંથી ઘણાં લોકોને જાણતો હતો, પણ ટીના એમાંથી અલગ હતી. તેના પ્રત્યેની લાગણી આ મીટિંગ પછી જ જન્મી.'
આ કપલના લગ્નમાં પણ હજુ ફિલ્મી ટર્ન આવવાનો બાકી હતો, કેવી રીતે પરિવાર જ ટીના અને અનિલ અંબાણી માટે બન્યો વિલન, જાણો આગળની સ્લાઇડ્સમાં...
એક ઘટના બાદ બંનેએ અલગ થવાનો નિર્ણય લીધો
જ્યારે બે વ્યક્તિ એકબીજાંના પ્રેમમાં હોય ત્યારે બધી જ વસ્તુઓ સરળ નથી હોતી. આવું જ કંઇક આ લવ સ્ટોરીમાં પણ થયું. અનિલનો પરિવાર ટીનાને ઘરની વહૂ તરીકે સ્વીકારવા રાજી નહતો. અનિલે પરિવારને સમજાવવાની કોશિશ કરી કે ટીના બધાથી અલગ અને સરળ યુવતી છે, પણ અંબાણી પરિવાર તેના નિર્ણય પર મક્કમ રહ્યો. અંતે, તમામ પરિસ્થિતિથી ટીનાને જ્યારે અનિલે વાકેફ કરી ત્યારે તેણે સમજદારીથી કામ લીધું. આ ઘટના બાદ બંનેએ અલગ થવાનો નિર્ણય લીધો અને અંદાજિત 4 વર્ષ સુધી એકબીજાંથી અલગ રહ્યા.
આ ચાર વર્ષમાં પરિસ્થિતિઓ કેવી રીતે બદલાઇ? જાણવા માટે આગળની સ્લાઇડ્સ પર ક્લિક કરો...
અનિલને સમાચાર મળ્યા કે, લોસ એન્જલસમાં ભારે ભૂકંપ આવ્યો છે
આ દરમિયાન ટીના તેના ફિલ્મ અસાઇનમેન્ટ્સ કમ્પલિટ કરવામાં વ્યસ્ત થઇ ગઇ, ત્યારબાદ તેણે ઇન્ટિરિયર ડિઝાઇનિંગનો કોર્સ કરવા માટે અમેરિકા જવાનો નિર્ણય કર્યો. આ બંનેએ એકબીજાં સાથે વાત કર્યાને ચાર વર્ષ વીતી ગયા હતા. દરમિયાન અનિલને સમાચાર મળ્યા કે, લોસ એન્જલસમાં ભારે ભૂકંપ આવ્યો છે. ટીના પણ તે સમયે લોસ એન્જલસમાં હતી. અનિલે તે જ ક્ષણે ટીનાને ફોન કર્યો અને તેના હાલચાલ પૂછ્યા પછી બીજી કોઇ પણ વાતચીત વગર ફોન મુકી દીધો.
આ ફોનથી ટીના વધુ વ્યથિત થઇ. ઇન્ટરવ્યુમાં ટીનાએ જણાવ્યું કે, 'આ એવો સમય હતો જ્યારે હું સતત ઉદાસ રહેતી હતી. અનિલના ફોન બાદ હું ખૂબ જ રડી. મને થયું કે, શા માટે આ વ્યક્તિ મને ફોન કરે છે અને ફરીથી મારાં જીવનમાં પરત આવવાના પ્રયાસો કરી રહ્યો છે?' આગળ ટીનાએ જણાવ્યું કે, 'તેને લાગણી અને કાળજી હોવાના કારણે જ તેણે ફોન કર્યો હશે પણ મારાં ખબરઅંતર પૂછ્યા બાદ તેણે તરત જ ફોન મુકી દીધો.'
આ વાતના જવાબમાં અનિલ જણાવે છે કે, 'અમારે લાંબી વાત કરવાનો કોઇ અર્થ નથી. કારણ કે, જ્યારે તમે એવા વ્યક્તિ સાથે ચાર વર્ષ બાદ વાત કરો જેને તમે ખૂબ જ પ્રેમ કરતા હોવ, તો આ વાત વધારે લંબાઇ જવાનો ડર હોય છે.'
આગળની સ્લાઇડ્સમાં જાણો, આખરે કેવી રીતે બંને પરિવાર આ લગ્ન માટે થયા રાજી...
ટીના આ હકીકતથી અજાણ હતી અને તે દરેક વખતે ખોટાં વાયદાઓ કરતી રહી
આ દરમિયાન અનિલના પરિવારમાં તેના લગ્નને લઇને વારંવાર દબાણ થતું હતું. તેમ છતાં અનિલ કોઇ બીજી યુવતીને પસંદ કરતો નહીં આવતી હોવાથી અંબાણી પરિવારે આ લગ્ન માટે 'હા' કહી. પરિવારના હકારાત્મક વલણ બાદ લોસ એન્જલસમાં રહેલી ટીનાને અનિલે ફોન કરીને કહ્યું કે, તું પાછી ભારત આવી જા. ટીના આ હકીકતથી અજાણ હતી અને તે દરેક વખતે ખોટાં વાયદાઓ કરતી રહી કે, તે આગામી સપ્તાહે ભારત પાછી આવી જશે. આખરે છ અઠવાડિયા સુધી અનિલની વાતને ટાળ્યા બાદ ટીનાને અનિલે કહી જ દીધું કે, જો તું આવતા સપ્તાહે ભારત પાછી નહીં ફરે, તો હું તને ક્યારેય ફોન નહીં કરું.
આ વાત પરથી ટીનાને લાગ્યું કે, કંઇક તો છે જેના વિશે તે અજાણ છે. તેથી જ તેણે બીજાં જ અઠવાડિયે ભારત આવવા માટેની તૈયારીઓ કરી લીધી. ટીના પરત આવી તે દિવસથી જ કમ્પલિટ બિઝનેસમેનની માફક અનિલે આખો પ્રોગ્રામ તેના દિમાગમાં ઘડીને રાખ્યો હતો.
શું થયું જ્યારે મુકેશ અંબાણીને પ્રથમ વખત મળી ટીના? જાણવા માટે આગળની સ્લાઇડ્સ પર ક્લિક કરો...
મુકેશ અંબાણીએ ટીનાને સીધો જ સવાલ પુછ્યો...
ઇન્ટરવ્યુમાં અનિલે જણાવ્યું કે, મારાં દિમાગમાં દરેક દિવસ અને તારીખ નક્કી જ હતો, કે આ દિવસે તે મારાં પરિવારને મળશે, આ તારીખે અમે સગાઇ કરીશું અને આ તારીખે લગ્ન હશે. અંબાણી પરિવારને મળવા જે દિવસે ટીના ગઇ ત્યારે અનિલે થોડાં સમય માટે ટીના અને મોટાંભાઇ મુકેશને એકબીજાં સાથે વાત કરવાનો સમય આપ્યો. મુકેશ અંબાણીએ ટીનાને સીધો જ સવાલ પુછ્યો કે, આગામી મહિને જ ટીના તેના લગ્ન માટે તૈયાર છે?
એટલું જ નહીં, અનિલ અંબાણીએ ટીનાને પ્રપોઝ પણ ખૂબ જ યુનિક રીતે કરી હતી.
કેવી રીતે ટીનાની માતાને અનિલે આપી હતી ધમકી, જાણવા માટે આગળની સ્લાઇડ્સ પર ક્લિક કરો...
કેવી રીતે અનિલ અંબાણીએ ટીનાના પરિવારને પોતાના લગ્ન માટે રાજી કર્યા?
ઇન્ટરવ્યુ દરમિયાન અનિલે જણાવ્યું કે, 'અમે બંને તેના ખારમાં આવેલા ઘરે ગયા, ટીનાની બહેન અને જીજાજી ઘરે જ હતા. આ બંને મને જોઇને આશ્ચર્યમાં મુકાઇ ગયા. કારણ તેઓને પણ આખી ઘટના વિશે કોઇ ખ્યાલ નહતો. ટીનાની બહેને તેની મમ્મીને મારાં ઘરે આવ્યાની જાણ કરી. તેઓ પણ મને જોઇને રીતસર ચોંકી ગયા હતા. મેં ટીનાની મમ્મીને હળવા ધમકીભર્યા સૂરમાં પુછ્યું કે, શું તેઓ તેમની દીકરી ટીનાને પુરતો પ્રેમ કરે છે? તેઓએ જવાબમાં હા કહ્યું. મારાં જવાબમાં મેં કહ્યું કે, તો ઠીક છે, તમે તેને અહીં રાખી શકો છો. નહીં તો હું તેની સાથે લગ્ન કરી લઇશ અને અહીંયાથી લઇ જઇશ.'
આ પ્રકારે અનિલ અંબાણીએ ટીના મુનિમને પ્રપોઝ કરી અને છ અઠવાડિયા બાદ તેઓએ લગ્ન કરી લીધા.
કેવા હતા અંબાણી પરિવારના નાના દીકરાના લગ્ન? કેવી હતી જાહોજલાલી? આગળની સ્લાઇડ્સમાં જાણો...
આ બંનેના લગ્ન ગુજરાતી રીતિ-રિવાજથી થયા હતા
અનિલ અને ટીના અંબાણીના લગ્ન દરેક રીતે ગ્રાન્ડ કહી શકાય તેવા હતા. દરેક જાણીતી વ્યક્તિએ આ લવ બર્ડ્સને આશીર્વાદ આપવા હાજરી આપી હતી. આ બંનેના લગ્ન ગુજરાતી રીતિ-રિવાજથી થયા હતા. આજે પણ ગ્રાન્ડ લગ્નની ચર્ચા થતી રહે છે. ટીના અને અનિલ અંબાણી આજે બે પુત્રો, જય અનમોલ અંબાણી અને જય અંશૂલ અંબાણીના માતા-પિતા છે. તેઓના બાળકો ભાગ્યે જ જાહેરમાં જોવા મળે છે. આ લગ્ન જીવન વિશે પૂછતા ટીના અને મુકેશ જણાવે છે, 'ઘણી બધી ખુશીઓ, બે સુંદર બાળકો અને પરફેક્ટ મેરેજ.
Copyright © 2017 - 18 DB Corp ltd., All Rights Reserved.